*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*51. számú előterjesztés*

Bátaszék Város Önkormányzat Képviselő-testületének 2024. március 20-án,

16 órakor megtartandó ülésére

Tájékoztató a 2023. II. félévi adó és számlatartozásról

|  |
| --- |
| **Előterjesztő:** dr. Firle-Paksi Anna aljegyző  **Készítette:** Tóthné Lelkes Erika pénzügyi irodavezető  Dárdai Adrienn adóügyi ügyintéző  Adorján Viktória pénzügyi előadó      **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  PG Bizottság 2024.03.19. |

**Tisztelt Képviselő-testület!**

Az államkincstár által biztosított ASP program zárása szerinti, a helyi adóval kapcsolatos önkormányzati kötelezettségek 2023. év második félévi alakulását az alábbiak szerint mutatjuk be.

|  |  |  |  |
| --- | --- | --- | --- |
| **ADÓTÚLFIZETÉS** | **2023.06.30-án fennálló adótúlfizetés** | **2023.12.31-én fennálló adótúlfizetés** | **Eltérés 2023.06.30-hoz képest** |
| **Helyi iparűzési adó túlfizetés** | 50 631 090 | 30 966 428 | **-19 664 662** |
| **Magánszemélyek kommunális adója túlfizetés** | 1 643 208 | 695 474 | **-947 734** |
| **Bírság túlfizetés** | 6 006 | 20 000 | **13 994** |
| **Talajterhelési díj túlfizetés** | 52 812 | 52 380 | **-432** |
| **Pótlék túlfizetés** | 157 805 | 74 871 | **-82 934** |
| **TÚLFIZETÉS ÖSSZESEN:** | **52 490 921** | **31 809 153** | **-20 681 768** |

**Az adótúlfizetések** tekintetében a 2023. június 30-i állapothoz képest a helyi adókkal kapcsolatos kötelezettségek állománya közel 20 millió forinttal csökkent a második félévben, mértéke 31 809 153 Ft, mely majdnem teljes egészében - 97,3 %-ban - a helyi iparűzési adó elszámolásból adódik. A helyi iparűzési adó vonatkozásában a 2022. adóévi bevallások 2023. május 31-ig beérkeztek, a feldolgozásuk után a 2022. adóévi bevallások túlfizetései jelentkeznek, az érintettek több adóelőleget fizettek be, mint amennyi a végleges adókötelezettség a bevallásuk alapján. A 19 664 662 Ft helyi iparűzési adó túlfizetés csökkenése egyrészt a 2023.06.30-án fennálló túlfizetések 2023. szeptemberi előlegbe történő beszámítása, a túlfizetések ellenőrzés utáni visszautalása, valamint a 2018 évi elévült tételek rendezéséből adódik.

A fennálló túlfizetéseket az esetek többségében a vállalkozók a befizetendő adóelőlegekben kérik realizálni.

Az ettől eltérő túlfizetések visszautalásának rendezésére az alábbi intézkedéseket foganatosítjuk:

* kiutalás előtti ellenőrzéseket folytatunk le a nagyobb adózóknál.
* a kötelezettségeinkből adódó terhek enyhítésére ez évben is pályázat benyújtását tervezzük az önkormányzatok rendkívüli kiegészítő támogatására a központi költségvetésben rendelkezésre álló forrás elnyerése érdekében, amelyben az adóvisszatérítések összegeit szerepeltetjük.

A magánszemélyek kommunális adójánál fennálló túlfizetés állománya 695 474 Ft, mely az év végi állapothoz képest 947 734 Ft-tal csökkent. A változás abból adódik, hogy az érintettek a második félévi adókötelezettséget az első félévben már befizették.

A bírság túlfizetés összege nem jelentős, mindössze 20 000 Ft, a 13 994 Ft összegű növekedés a tárgyévben keletkezett túlfizetés miatt következett be.

A talajterhelési díj túlfizetés állománya 2023. június 30-án 52 812 Ft, 432 Ft-tal csökkent az év végi állapothoz képest. Egy adóalany részletfizetést kért, de előbb és többet fizetett az előírásnál.

A pótlék túlfizetés 82 934 Ft-tal csökkent, amely nagyrésze a 2018. évi elévült tételek rendezéséből adódik.

|  |  |  |  |
| --- | --- | --- | --- |
| **ADÓTARTOZÁS** | **2023.06.30-án fennálló adótartozás** | **2023.12.31-én fennálló adótartozás** | **Eltérés 2023.06.30-hoz képest** |
| **Helyi iparűzési adó tartozás** | 30 927 520 | 23 148 338 | **-7 779 182** |
| **Magánszemélyek kommunális adója tartozás** | 1 733 395 | 1 578 396 | **-154 999** |
| **Bírság tartozás** | 366 776 | 111 352 | **-255 424** |
| **Talajterhelési díj tartozás** | 0 | 7 800 | **7 800** |
| **Pótlék tartozás** | 21 195 392 | 729 616 | **-20 465 776** |
| **TARTOZÁS ÖSSZESEN:** | **54 223 083** | **25 575 502** | **-28 647 581** |

**Az adótartozások** tekintetében szintén **a helyi iparűzési adóknál**, valamint a pótlékok összegénél van jelentős eltérés. Az iparűzési adó vonatkozásában a 2023. félévi állapothoz képest 7,8 millió Ft csökkenés jelentkezik. A csökkenés az év végén október-novemberben indított végrehajtási cselekményeknek (hatósági átutalás: inkasszó) köszönhető.

A magánszemélyek kommunális adója vonatkozásában közel 1,6 millió Ft a kintlévőség, 154 999 Ft-tal csökkent a vizsgált időszakhoz képest. A követelés végrehajtás alatti adóalanyok tartozását jelenti. A csökkenés itt is a végrehajtási cselekményeknek tudható be (inkasszó, munkabér és nyugdíj letiltások), melyek folyamatosak és áthúzódnak a következő évre is.

A bírságtartozások összege 255 424 Ft-tal csökkent befizetések révén, az állomány 111 352 Ft összegű.

A talajterhelési díj tartozás állománya 7 800 Ft-tal változott, ami teljes a kintlévőség összegét jelenti, és abból adódik, hogy egy részletfizetést kérő magánszemély a decemberi részletét nem fizette be időben.

A pótlék tartozások összege 2023. december 31-én mindössze 729 616 Ft-ot tesz ki a félévi 21,1 millió Ft-hoz képest. A csökkenés itt is a végrehajtási cselekményekből, valamint az elévült tételek törléséből adódik.

|  |  |  |  |
| --- | --- | --- | --- |
| **SZÁMLATARTOZÁS** | **2023.06.30-án fennálló számlatartozás** | **2023.12.31-én fennálló számlatartozás** | **Eltérés 2023.06.30-hoz képest** |
| **Keresztély Gyula Városi Könyvtár Nem lejárt tartozás** | 178 776 |  | **-178 776** |
| **Bátaszék Város Önkormányzata Nem lejárt tartozás** | 10 618 522 | 530 960 | **-10 0087 562** |
| **Bátaszék Város Önkormányzata 1-30 nap között lejárt tartozás** |  | 194 724 | **194 724** |
| **Bátaszék Város Önkormányzata 30-60 nap között lejárt tartozás** | 0 | 0 | **0** |
| **Közös Önkormányzati Hivatal 60 napon túli** | 45 000 | 0 | **-45 000** |
| **TARTOZÁS ÖSSZESEN:** | **15 954 878** | **725 684** | **-15 229 194** |

A 2023. június 30-i állapotnak megfelelően kimutatott, nem lejárt számlatartozások határidőben kiegyenlítésre kerültek. December 31-én Bátaszék Város Önkormányzatánál meglévő 530 960 Ft azoknak a számláknak az összege, melynek teljesítési dátuma a vizsgált időszakra esik (jelen esetben december 31-e előtti), viszont a pénzügyi teljesítési határidő és a tényleges kiegyenlítés átnyúlik a következő évre.

Lejárt számlatartozásunk Bátaszék Város Önkormányzatánál állt fenn az év végén 194 724 Ft összeggel, melyek pénzügyi rendezése 2024. év elején megtörtént.

A számlatartozások kapcsán folyamatosan tájékoztattam a Tisztelt Testületet a 2022. január 1. és 2022. március 8. közötti időszakot érintő, az E.ON felé meg nem fizetett szolgáltatási díjról, mellyel összefüggésben panaszt tettünk a MEKH felé.

A 2023. év elején számunkra kedvező döntés született, a MEKH kötelezte az EON-t, hogy az érintett időszakra a szerződés nélküli vételezési díjjal kiszámlázott számlákat stornózza, azokat az egyetemes szolgáltatásra vonatkozó árképzési szabályoknak megfelelő árral állítsa ki. A szolgáltató tájékoztatta önkormányzatunkat a számlák kivezetéséről, de a helyes díjjal történő számlakiállításra még ezidáig sem került sor. Bátaszék Város Önkormányzata és az intézményei, Kft.-i vonatkozásában mintegy 4,8 millió Ft a becsült - egyetemes szolgáltatási díjjal számolt - tartozás, melynek fedezetét a 2024. évi költségvetések tartalmazzák.

A tájékoztatóban kiemelem még a VOLÁNBUSZ Zrt. be nem fogadott számviteli bizonylataival összefüggő, 2023. évben fennálló fizetési kötelezettséget. A május hónapi testületi ülés napirendi pontjaként szerepelt a helyijáratos közlekedés 2022. évi működtetésével összefüggő beszámoló, melyet a Testület a parkolóhely egyoldalú áthelyezése miatt jelentkező többletköltség miatt nem fogadott el. A magasabb futásteljesítményt tartalmazó számviteli bizonylatok sem kerültek befogadásra a vitatott elszámolása miatt. A Volánbusz Zrt.-vel folytatott folyamatos egyeztetés során megegyezés született. A ki nem egyenlített, a vizsgált időszakot terhelő szolgáltatási díj jogszerű összege 4 701 326 millió Ft, mely külön megállapodás alapján, a szolgáltató által kiállított számviteli bizonylat szerint a 2024. évben kiegyenlítésre is került.

Kérem a T. Képviselő-testületet, szíveskedjék a tájékoztatást elfogadni.

**H a t á r o z a t i j a v a s l a t:**

**a 2023. II. féléves önkormányzati adó- és számlatartozásokról szóló tájékoztató tudomásul vételére**

Bátaszék Város Önkormányzatának Képviselő-testülete a 2023. év II. félévi adó- és számlatartozásokról szóló tájékoztatót tudomásul veszi.

*Határidő:* azonnal

*Felelős:* dr. Firle Anna aljegyző

(a határozat megküldéséért)

*A határozatról értesül:* Bátaszéki KÖH Pénzügyi Iroda

irattár